# Wimbledonin tennisturnaus 2012

| Wimbledonin tennisturnaus 2012 |
| --- |
| Päivämäärä |   | 25. kesäkuuta – 8. heinäkuuta |
| Vuosikerta |   | 126. |
| **Puolustavat mestarit** |
| **Miesten kaksinpeli** |
|  Novak Đoković |
| **Naisten kaksinpeli** |
|  Petra Kvitová |
| **Mestarit** |
| **Miesten kaksinpeli** |
|  Roger Federer |
| **Naisten kaksinpeli** |
|  Serena Williams |
| **Miesten nelinpeli** |
|  Jonathan Marray /  Frederik Nielsen |
| **Naisten nelinpeli** |
|  Serena Williams /  Venus Williams |
| **Sekanelinpeli** |
|  Mike Bryan /  Lisa Raymond |
| **Wimbledonin tennisturnaus**

|  |  |
| --- | --- |
|  **< 2011** | **2013 >** |

 |

Vuoden **2012 Wimbledonin tennisturnaus** pelattiin 25. kesäkuuta – 8. heinäkuuta 2012 Wimbledonissa, Lontoossa.

Naisten kaksinpelin puolustava mestari oli Petra Kvitová ja miesten kaksinpelin Novak Đoković. Naisten mestaruuden voitti yhdysvaltalainen Serena Williams, joka ylsi saavutukseen viidennen kerran urallaan. Finaalissa hän kukisti puolalaisen Agnieszka Radwańskan. Yhdessä sisarensa Venusin kanssa Williams voitti myös naisten nelinpelin mestaruuden.

Miesten turnauksen voitti Sveitsin Roger Federer, joka kohtasi loppuottelussa britannialaisen Andy Murrayn. Kyseessä oli Federerin seitsemäs mestaruus Wimbledonin kaksinpelissä.

Miesten nelinpelin voitto meni Jonathan Marraylle ja tanskalaiselle Frederik Nielsenille. Kaksikko oli päässyt mukaan pääsarjaan villillä kortilla. Voiton myötä Marraysta tuli ensimmäinen miesten nelinpelimestaruuteen yltänyt brittipelaaja 76 vuoteen. Sekanelinpelissä mestaruuden voittivat yhdysvaltalaiset Mike Bryan ja Lisa Raymond.

## Poisjäännit

Turnauksesta jäivät naisten puolella pois Ranskan avoimissa puolivälieriin päässyt Kaia Kanepi jalkavamman vuoksi sekä Andrea Petkovic nilkkavamman vuoksi. Miehistä turnaukseen ei osallistunut Gaël Monfils polvivamman vuoksi.

## Tapahtumia

Turnauksen suurin yllätys nähtiin miesten toisella kierroksella, kun Wimbledonin kaksinkertainen mestari Rafael Nadal hävisi maailmanlistan sijalla 100. olleelle Lukáš Rosolille viiden erän kamppailussa. Rosol ei ollut aiemmin päässyt edes Wimbledonin pääsarjaan. Edellisen kerran Nadal oli pudonnut jatkosta Grand Slam -turnauksessa näin aikaisessa vaiheessa vuonna 2005. Kolmannella kierroksella Roger Federerille oli käydä samalla tavalla, kun Julien Benneteau voitti kaksi ensimmäistä erää häntä vastaan. Turnauksen kolmannella kierroksella nähtiin Wimbledonin kaikkien aikojen toiseksi pisin ottelu, jossa Marin Čilić voitti Sam Querreyn viidessä tunnissa ja 31 minuutissa luvuin 7–6(6), 6–4, 6–7(2), 6–7(3), 17–15. Viimeinen erä kesti yli kaksi tuntia.

Naisten puolella kolmannella kierroksella Jaroslava Švedova kukisti Sara Erranin ottelussa, jonka ensimmäisessä erässä Švedova voitti kaikki pallot. Tämä oli ensimmäinen kerta Grand Slam -turnausten historiassa, kun pelaaja on kyennyt ”kultaiseen erään” (engl. *golden set)* eli pelaamaan erän häviämättä vastustajalle ainoatakaan palloa.

## Sijoitetut pelaajat

### Miesten kaksinpeli

1. Novak Đoković
2. Rafael Nadal *(2. kierros, hävisi Lukáš Rosolille)*
3. Roger Federer
4. Andy Murray
5. Jo-Wilfried Tsonga
6. Tomáš Berdych *(1. kierros, hävisi Ernests Gulbisille)*
7. David Ferrer
8. Janko Tipsarević *(3. kierros, hävisi Mihail Južnyille)*
9. Juan Martín del Potro
10. Mardy Fish
11. John Isner *(1. kierros, hävisi Alejandro Fallalle)*
12. Nicolás Almagro *(3. kierros, hävisi Richard Gasquet'lle)*
13. Gilles Simon *(2. kierros, hävisi Xavier Malisselle)*
14. Feliciano López *(1. kierros, hävisi Jarkko Niemiselle)*
15. Juan Mónaco *(3. kierros, hävisi Viktor Troickille)*
16. Marin Čilić
17. Fernando Verdasco *(3. kierros, hävisi Xavier Malisselle)*
18. Richard Gasquet
19. Kei Nishikori *(3. kierros, hävisi Juan Martín del Potrolle)*
20. Bernard Tomic *(1. kierros, hävisi David Goffinille)*
21. Milos Raonic *(2. kierros, hävisi Sam Querreylle)*
22. Aleksandr Dolgopolov *(2. kierros, hävisi Benoît Pairelle)*
23. Andreas Seppi *(1. kierros, hävisi Denis Istominille)*
24. Marcel Granollers *(1. kierros, hävisi Viktor Troickille)*
25. Stanislas Wawrinka *(1. kierros, hävisi Jürgen Melzerille)*
26. Mihail Južnyi
27. Philipp Kohlschreiber
28. Radek Štěpánek *(3. kierros, hävisi Novak Đokovićille)*
29. Julien Benneteau *(3. kierros, hävisi Roger Federerille)*
30. Andy Roddick *(3. kierros, hävisi David Ferrerille)*
31. Florian Mayer
32. Kevin Anderson *(1. kierros, hävisi Grigor Dimitroville)*

### Naisten kaksinpeli

1. Marija Šarapova
2. Viktoryja Azarenka
3. Agnieszka Radwańska
4. Petra Kvitová
5. Samantha Stosur *(2. kierros, hävisi Arantxa Rusille)*
6. Serena Williams
7. Caroline Wozniacki *(1. kierros, hävisi Tamira Paszekille)*
8. Angelique Kerber
9. Marion Bartoli *(2. kierros, hävisi Mirjana Lučićille)*
10. Sara Errani *(3. kierros, hävisi Jaroslava Švedovalle)*
11. Li Na *(2. kierros, hävisi Sorana Cîrstealle)*
12. Vera Zvonarjova *(3. kierros, hävisi Kim Clijstersille)*
13. Dominika Cibulková *(1. kierros, hävisi Klára Zakopaloválle)*
14. Ana Ivanović
15. Sabine Lisicki
16. Flavia Pennetta *(1. kierros, hävisi Camila Giorgille)*
17. Marija Kirilenko
18. Jelena Janković *(1. kierros. hävisi Kim Clijstersille)*
19. Lucie Šafářová *(1. kierros, hävisi Kiki Bertensille)*
20. Nadja Petrova *(3. kierros, hävisi Camila Giorgille)*
21. Roberta Vinci
22. Julia Görges *(3. kierros, hävisi Ana Ivanovićille)*
23. Petra Cetkovská *(2. kierros, hävisi Sloane Stephensille)*
24. Francesca Schiavone
25. Zheng Jie *(3. kierros, hävisi Serena Williamsille)*
26. Anabel Medina Garrigues *(3. kierros, hävisi Jana Čepeloválle)*
27. Daniela Hantuchová *(1. kierros, hävisi Jamie Hamptonille)*
28. Christina McHale *(3. kierros, hävisi Angelique Kerberille)*
29. Monica Niculescu *(1. kierros, hävisi Stéphanie Foretz Gaconille)*
30. Peng Shuai
31. Anastasija Pavljutšenkova *(2. kierros, hävisi Varvara Lepchenkolle)*
32. Svetlana Kuznetsova *(1. kierros, hävisi Yanina Wickmayerille)*

## Katso myös

* Tennis kesäolympialaisissa 2012

## Lähteet

* Turnauksen virallinen kotisivu

### Viitteet

## Aiheesta muualla

* Kuvia tai muita tiedostoja aiheesta Wimbledonin tennisturnaus 2012 Wikimedia Commonsissa